CELEX: 62021CN0137
Language: mt
Date: 2021-03-04 00:00:00
Title: Kawża C-137/21: Rikors ippreżentat fl-4 ta’ Marzu 2021 – Il-Parlament Ewropew vs Il-Kummissjoni Ewropea

26.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/12
            
         
      Rikors ippreżentat fl-4 ta’ Marzu 2021 – Il-Parlament Ewropew vs Il-Kummissjoni Ewropea
      (Kawża C-137/21)
      (2021/C 148/16)
      Lingwa tal-kawża: l-Ingliż
      
         Partijiet
      
      
         Rikorrent: Il-Parlament Ewropew (rappreżentanti: P. López-Carceller, J. Rodrigues, S. Alonso de León, aġenti)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti tal-Ġustizzja jogħġobha:
      
                  —
               
               
                  tistabbilixxi li billi ma adottatx l-att delegat skont l-Artikolu 7(f) tar-Regolament 2018/1806 (1), il-Kummissjoni kisret it-Trattat;
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka motiv uniku, ibbażat fuq ksur tat-Trattati.
      Skont il-Parlament, il-Kummissjoni kienet obbligata tadotta att delegat, skont l-Artikolu 7(f) tar-Regolament 2018/1806. Permezz ta’ riżoluzzjoni tat-22 ta’ Ottubru 2020, il-Parlament talab lill-Kummissjoni tadotta l-att inkwistjoni. Peress li l-Kummissjoni ma adottatx l-att delegat sat-22 ta’ Diċembru 2020, il-Parlament iddeċieda li jressaq rikors għal nuqqas li tittieħed azzjoni skont l-Artikolu 265 TFUE.
      
         (1)  Regolament (UE) 2018/1806 tal-Parlament Ewropew u tal-Kunsill tal-14 ta’ Novembru 2018 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU 2018, L 303, p. 39).